नाटकीय जितसँगै टोटनहम अन्तिम १६ मा
युरोपेली च्याम्पियन्स लिग अन्तर्गत टोटनहमले समूह ‘डी’ विजेताका रूपमा मंगलबार अन्तिम १६ को यात्रा तय गरेको छ । उसले नाटकीय रूपमा अन्तिम समयमा मार्सेलाई २–१ ले हरायो ।
पेरिस — युरोपेली च्याम्पियन्स लिग अन्तर्गत टोटनहमले समूह ‘डी’ विजेताका रूपमा मंगलबार अन्तिम १६ को यात्रा तय गरेको छ । उसले नाटकीय रूपमा अन्तिम समयमा मार्सेलाई २–१ ले हरायो ।एक समय प्रतियोगिताबाट बाहिरिने डरमा रहेको टोटनहमका लागि पिएरे इमीले होजबर्गले ९५ औं मिनेटमा निर्णायक गोल गरेसँगै टिम समूह विजेता समेत बन्यो ।मार्से भने पराजयसँगै समूहको अन्तिम स्थानमा रह्यो । दोस्रो स्थानमा रहेर छनोट हुनका लागि फ्रायन्कफर्टले स्पोर्टिङ लिस्वनलाई २–१ ले हरायो ।समूह ‘ए’ मा लिभरपुलले नेपोलीलाई २–० ले हराए पनि दोस्रो स्थानमै रह्यो । यसअघि नै दुवै टिम अर्को चरण पुगिसके । समूहको अर्को खेलमा आयाक्सले रेन्जर्सलाई ३–१ ले पन्छायो ।यस्तै समूह ‘बी’ बाट छनोट भइसकेको दुई क्लबमध्ये एफसी पोर्टोले एटलेटिको म्याड्रिडलाई २–१ हरायो भने क्लब ब्रुग्सले बायर लेभरकुजनसँग गोलरहित बराबरी खेल्यो ।यस्तै समूह ‘सी’ का शीर्ष दुई टिमको भिडन्तमा बायर्न म्युनिकले इन्टर मिलानलाई २–० ले पराजित गर्‍यो । दुवै यसअघि नै नकआउट चरण पुगिसके । समूहकै अर्को खेलमा बार्सिलोनाले भिक्टोरिया प्लाजेनलाई ४–२ ले निराश पार्‍यो । 